ইসরায়েল ও ফিলিস্তিনী নেতাদের মধ্যে সরাসরি আলোচনা শুরু
হিলারী ক্লিনটন বলেন সরাসরি বৈঠকে বসার সিদ্ধান্ত নেওয়া দুই নেতার জন্যে সহজ ছিল না
ইসরায়েল ও ফিলিস্তিনী নেতারা দুবছরের মধ্যে তাদের প্রথম সরাসরি আলোচনা শুরু করেছেন। ইসরায়েলী প্রধান মন্ত্রী বেনইয়ামিন নেতানইয়াহু এবং ফিলিস্তিনী প্রেসিডেন্ট মাহমুদ অব্বাস আজ ওয়াশিংটনে উদ্বোধনী বিবৃতিতে পররাষ্ট্র মন্ত্রী হিলারী ক্লিনটনের সংগে যোগ দেন। ইসরায়েলের প্রধান মন্ত্রী বেনইয়ামিন নেতানিয়াহু বলেন ইসরায়েল ফিলিস্তিনের মধ্যে স্থায়ী শান্তির জন্যে উভয়পক্ষকে বেদনাদায়ক ছাড় দিতে হবে। তিনি বলেন ইসরায়েল ফিলিস্তিনের কাছ থেকে নিরাপত্তার আশ্বাস এবং ইসরায়েলের অবস্থানের অধিকার ও স্বীকৃতি দাবী করছে। মিস্টার আব্বাস বলেন ফিলিস্তিন কেবলমাত্র শান্তি চায়। তিনি সকল বাসস্থান নির্মান বন্ধের জন্য এবং গাজা উপত্যকা অবরোধ অবসান করার জন্যে ইসরায়েলের প্রতি আহ্বান জানান। হিলারী ক্লিনটন বলেন সরাসরি বৈঠকে বসার সিদ্ধান্ত নেওয়া দুই নেতার জন্যে সহজ ছিল না তা তিনি অনুধাবন করেন। তবে তিনি বলেন দুই নেতা আরো বিলম্ব করলে এই ভূখন্ড, নিরাপত্তা এবং শরনার্থী ইত্যাদি প্রধান ইস্যুগুলো নিয়ে আলোচনা করা সহজ হতো না ।